Alıkeyxalı

Alıkeyxalı — Azərbaycan Respublikasının Cəbrayıl rayonunun Maşanlı kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Cəbrayıl rayonunun Soltanlı kənd Sovetindən Alıkeyxalı kəndi Maşanlı kənd Sovetinin tərkibinə verilmişdir. 1993-cü ildə Ermənistan Respublikası Silahlı Qüvvələri tərəfindən işğal olunmuşdur. İşğal dövründə kənd yerlə-yeksan edərək xarabalığa çevrilib. 19 oktyabr 2020-ci ildə Azərbaycan Respublikası Silahlı Qüvvələri tərəfindən işğaldan azad edilmişdir.

 Toponimikası 
Oykonim Alıkeyxalı/Alıkoyxalı/Alıkovxalı kimi qeydə alınmışdır. Yaşayış məntəqəsi keçmişdə Beydili adlanan ərazidə salınmışdır. Yerli əhalinin məlumatına görə, XVI əsrdə yaşamış Cəbrayıl adlı kişinin altı oğlundan birinin adı Alı olmuşdur. Ataları öldükdən sonra onların saldıqları kəndlər də öz adları ilə adlanmışdır. Bu kəndlərdən biri də indiki Alıkeyxah (Alıkovxalı)dır. Oykonim Alı kovxa (antr.) və -lı (mənsubluq, aidlik ifadə edən şəkilçi) komponentlərindən düzəlib, "Alı yüzbaşıya məxsus kənd" deməkdir. Zaqatala rayonu ərazisində Alkoxalı (Alıkovxalı) çay adının qeydə alınması bu ərazidə də vaxtilə eyniadlı yaşayış məntəqəsinin olmasından xəbər verir.

 Tarixi 

 Coğrafiyası və iqlimi 
Kənd dağətəyi ərazidə yerləşir.

 İqtisadiyyatı 
Kənd əhalisinin əsas məşğuliyyətini heyvandarlıq təşkil edib.

 İstinadlar 

 Həmçinin bax 

Kateqoriya:Cəbrayıl rayonunun kəndləri